Source: https://tax-fin-lex.si/Zbirke/SodnaPraksaList?nodeId=596d14a6-450b-4e53-b41d-f7acab8c0e5a
Timestamp: 2020-01-26 06:19:16+00:00
Document Index: 5462115

Matched Legal Cases: ['Sodišče ', 'sodišče ', 'ZKP ', 'ZKP ', 'Sodišče ', 'sodišče ', 'sodišče ', 'sodišče ']

VSM sklep Cp 123/97
VSM10068
ZPP (1977) člen 223, 223. ZOR člen 192, 192.
povrnitev škode - deljena odgovornost
Sodišče prve stopnje mora ob ugotovitvi odločilnih dejstev oceniti ravnanje enega in drugega udeleženca v prometu, ugotoviti v čem je bila podana protipravnost njunega ravnanja in kako je to vplivalo na nastanek obravnavanega trčenja. V kolikor tovrstne elemente škodnega ravnanja ugotovi tudi na strani tožnika kot oškodovanca, mora oceniti velikost njegovega prispevnega deleža pri nastanku obravnavane škode.
VSL sklep Cpg 1544/94
VSL00661
ZPP (1977) člen 496, 499, 499/2, 496, 499, 499/2.
umik tožbe - dva zaporedna naroka
Če na dva zaporedna naroka za glavno obravnavo v gospodarskem sporu ne pride nobena od pravilno povabljenih pravdnih strank, se šteje, da je tožba umaknjena, tudi če so bili sicer izpolnjeni pogoji, da bi sodišče lahko izdalo sodbo brez razpisa naroka.
VSL sklep III Cpg 15/97
VSL00660
ZPPSL člen 5, 5/1, 33, 33/1, 33/2, 5, 5/1, 33, 33/1, 33/2.
prisilna poravnava - umik predloga - ustavitev postopka - pritožba upnika
Pritožba upnika zoper sklep o ustavitvi postopka prisilne poravnave na podlagi umika dolžnikovega predloga ni dovoljena.
VSK sklep Kp 41/97
VSK00442
ZKP člen 36, 36.
spor o pristojnosti - stvarna pristojnost - predlog predsednika senata za prenos stvarne pristojnosti in posledično pretrganje zastaranja
Predlog predsednika senata za prenos stvarne pristojnosti na podlagi 36.čl. ZKP je šteti za procesno dejanje za pregon storilca zaradi storjenega kaznivega dejanja v smislu 3.odst. 112.čl. KZ in tedaj kot tako zastaranje tudi pretrga.
VSK sklep Cp 17/97
VSK00425
ZIP člen 32, 32/1, 32, 32/1.
izvršilni naslov - izvršba - geodetska izmera
Sodbe, ki opisno ugotavlja na katerem delu parcele je upnik pridobil lastninsko pravico in ki dolžniku nalaga, da je dolžan upniku izstaviti listino, sposobno za zemljiškoknjižni prenos priposestvovanega dela parcele na ime upnika, ker naj bi sicer tako listino nadomestila sodba, ni mogoče izvršiti brez geodetske izmere. Zato tudi sodba sama zemljiškoknjižne listine ne more nadomestiti, preden je opravljena geodetska izmera, to pa upnik lahko doseže v izvršilnem postopku, v katerem bo moral, glede na to, da dolžniku s sodbo geodetska odmera ni bila naložena, sam nositi stroške odmere.
VSL sklep I Cp 233/97
VSL41325
ZPP (1977) člen 354, 354/2-13, 354, 354/2-13. ZNP člen 136, 136/3, 136, 136/3.
postopek za ureditev meje - zadnja mirna posest - bistvena kršitev določb postopka
Podana je bistvena kršitev določb postopka iz 13. točke 2. odstavka 354. člena ZPP, če iz razlogov sklepa o ureditvi meje na podlagi zadnje mirne posesti ni mogoče razbrati, koliko časa je trajala zadnja mirna posest.
VSM sklep Cp 217/97
VSM10069
ZPP (1977) člen 104, 109, 104, 109.
nerazumljiva vloga - zavrženje
V členu 104 ZPP je izrecno določeno, da morajo stranke in drugi udeleženci v postopku podajati sodišču svoje tožbe, pritožbe in druge vloge v jeziku naroda ali narodnosti, ki je pri sodišču v uradni rabi. Tovrstno določilo ZPP, ki se je prej nanašalo predvsem na pravdne stranke, ki niso pripadale narodu ali narodnostim bivše SFRJ, je glede na nastale ustavotvorne in državotvorne spremembe v Republiki Sloveniji po 25.6.1991 potrebno vnaprej uporabljati tudi za procesne udeležence iz različnih bivših jugoslovanskih republik, enako kot da gre za tuje fizične oziroma pravne osebe kot pravdne stranke.
VSM sklep Cpg 510/96
VSM00397
ZPP (1977) člen 194, 194/3, 194/4, 354, 354/2, 354/2-11, 194, 194/3, 194/4, 354, 354/2, 354/2-11.
litispendenca - različen pravni temelj zahtevka
Litispendenca je podana tudi, če se izpraznitev poslovnega prostora v obeh pravdah ne zahteva iz istega odpovednega razloga (v prvi pravdi se uveljavlja neveljavnost najemne pogodbe, v drugi pravdi pa je kot pravni temelj naveden 122. člen Zakona o prisilni poravnavi, stečaju in likvidaciji, Ur.l. RS št. 67/93).
VSM sklep Cpg 83/97
VSM00395
ZPPSL člen 11, 11/4, 163, 165.
stečaj - pravočasen ugovor k osnutku glavne razdelitve
Čeprav je pritožnik šele v pritožbenem postopku obvestil stečajni senat o odkupu terjatve, se šteje, da je s tem pridobil status stečajnega upnika in pravico do vložitve pravnih sredstev zoper odločbe stečajnega senata (prej je o odkupu obvestil le stečajnega upravitelja). Svoje ugovore k osnutku glavne razdelitve stečajne mase lahko upniki navajajo samo na naroku za obravnavanje osnutka, na katerem o podanih ugovorih odloči stečajni senat s sklepom o glavni razdelitvi (165. člen ZPPSL).
VSM sodba Cp 92/97
VSM10065
ZTLR člen 54, 56, 54, 56.
stvarna služnost - priposestvovanje
Sodišče prve stopnje je zaključilo, da obstajajo potrebni elementi za priposestvovanje stvarne služnosti v skladu s čl. 54 Zakona o temeljih lastninskopravnih razmerjih - ZTLR, potem ko je v dejanskem oziru ugotovilo, da obravnavana služnostna pot obstaja že vse od leta 1954, da so jo uporabljali poleg tožnikov tudi njuni pravni predniki, da to pot uporablja za potrebe svojih zemljišč še več njihovih lastnikov in da niti tožeča stranka niti drugi lastniki sosednjih zemljišč dostopa drugače kot po sporni poti ne bi imeli.
VDS sodba Psp 174/96
VDS00277
ZPIZ člen 23, 126, 126-2, 23, 126, 126-2.
nadomestilo plače - čakanje na zaposlitev na drugem ustreznem delu
Prvostopno sodišče je torej pravilno zaključilo, da je bil tožnik ob nastanku invalidnosti zavarovanec iz 23. člena zakona; torej zavarovan za invalidnost in telesno okvaro kot posledico bolezni ali poškodbe izven dela še po prenehanju delovnega razmerja, da je bil v času prejemanja denarnega nadomestila za čas brezposelnosti po Zakonu o zaposlovanju in zavarovanju za primer brezposelnosti, zavarovanec iz 17. člena ZPIZ ter da je po prenehanju prejemanja denarnega nadomestila za čas brezposelnosti, torej po 25.1.1993, pri tožencu spet pridobil lastnost osebe, zavarovane po 23. členu zakona. Pravno praznino, nastalo s tem, ko zavarovanci iz 23. člena zakona niso navedeni ne v 1. ne v 2. alinei 126. člena zakona, je pravilno zapolnilo s sistemsko razlago določb zakona. Zavarovanci iz 23. člena so zajeti med posebne primere zavarovanja, tako kot zavarovanci iz 21. in 22. člena zakona ter se jim enako kot zavarovancem iz 21., 22. in 24. člena zakona odmeri po izrecni določbi 111. člena zakona nadomestilo plače za čas čakanja na poklicno rehabilitacijo v višini 50 % od osnove. Zato je razlage pravilno zaključilo, da je potrebno zavarovance iz 23. člena zakona tudi glede odmere nadomestila za čas čakanja na ustrezno zaposlitev obravnavati enako kot zavarovance iz 21. in 22. člena zakona in jim torej nadomestilo odmeriti po 2. alinei 126. člena v višini 50 % od osnove, ne pa po 1. alinei, za kar se zavzema tudi v postopku pred sodiščem tožnik.
VDS sklep Pdp 118/96
VDS00203
ZPP (1977) člen 288, 288/2, 288, 288/2. ZOR člen 117, 117.
odpoved pravice do ugovora - pravnomočnost odločbe delodajalca - rok za izpodbijanje pogodbe o zaposlitvi - procesna predpostavka
Če vsebuje odločba delodajalca pravilen pravni pouk, postane z iztekom ugovornega roka pravnomočna, tudi če se je tožnik ob sprejemu odločbe nezakonito odpovedal pravici do ugovora, pa tekom ugovornega roka ugovora dejansko ni vložil. Če relevantno vsebino pogodbe istočasno v celoti pokriva pravnomočna odločba delodajalca, tožnik nima pravnega interesa za izpodbijanje pogodbe o zaposlitvi zaradi zatrjevanih napak volje pri podpisu pogodbe.
VDS sklep Pdp 812/95
civilno procesno pravo - socialno varstvo
VDS00204
ZPP (1977) člen 254, 254/2-7, 254, 254/2-7. ZDSS člen 18, 18/1, 18/2, 18, 18/1, 18/2.
pasivna legitimacija - vabilo na glavno obravnavo
Ob spremembi označbe tožene stranke v smislu določb 18. člena ZDSS mora sodišče poskrbeti, da je na obravnavo vabljena v spremembi označbe opredeljena tožena stranka, sicer je podana absolutna bistvena kršitev postopka iz 7. točke 2. odstavka 254. člena ZPP.
VSL sodba Cpg 1435/94
VSL00658
vročanje dokaznih listin
Opustitev vročitve dokaznih listin, ki jih ena stranka predloži sodišču na naroku za glavno obravnavo, na katerem ni pravilno povabljene druge stranke, ni bistvena kršitev določb pravdnega postopka (še posebej, če druga stranka ne navede, v čem bi ta opustitev lahko vplivala na zakonitost in pravilnost sodbe).
VDSS sklep Psp 142/96
VDS00275
ZPP (1977) člen 365, 365/2. Pravilnik o merilih za dodeljevanje socialnih stanovanj v najem (1992), člen 4. ZDSS člen 17, 18.
socialno stanovanje - dodelitev socialnega stanovanja - najem
Iz dokaznega postopka pred sodiščem prve stopnje ter iz izpodbijane sodbe izhaja, da je le-to v zadostni meri preizkusilo samo merilo iz 4. člena, točka 3 pravilnika, ki se nanaša na stanovanjsko površino, oziroma isto merilo iz točke 3, I. zapisnika o točkovanju stanovanjskih razmer in drugih okoliščin prosilca za najem socialnega stanovanja in njegovih družinskih članov, z dne 15.4.1994. Glede ostalih meril ter točkovnika za njihovo vrednotenje iz pravilnika oz. iz že navedenega zapisnika, pa je iz dejstva, da je tožnik zaslišan kot stranka izpovedal, da so bile vse stanovanjske razmere in druge okoliščine točkovane nepravilno in da ni znal ali pa hotel pojasniti, katero merilo ni bilo ovrednoteno, pa bi moralo biti, ali pa katero merilo je bilo premalo ovrednoteno, očitno zaključilo, da so bila ostala merila in točke pravilno uporabljena. Tak zaključek sodišča pa je po mnenju pritožbenega sodišča, posebej ob dejstvu, da je tožnik očitno neuka stranka, vsaj preuranjen. Ob opisani tožnikovi izpovedbi bi mu sodišče moralo iz že navedenega zapisnika predočiti vsako posamično merilo ter število točk s tem v zvezi ter tudi merila, glede katerih tožnik ni dobil nobene točke in na ta način razčiščevati, ali so bila merila ter točke pravilno uporabljena ali ne. Če bi glede posameznih meril in točk ugotovilo, da gre še vedno za odprta vprašanja, bi moralo zaslišati tudi člana komisije, podpisana na že navedenem zapisniku ter po potrebi izvesti tudi druge dokaze, potrebne za pravilno in popolno ugotovitev dejanskega stanja.
VSL sodba Cpg 1448/94
VSL00659
ZOR člen 274, 600, 613, 613/1, 622, 274, 600, 613, 613/1, 622.
pogodba o delu - izročitev dela - prevzem dela - plačilo - zmanjšanje pogodbene kazni
Če izvajalec opravi delo v naročnikovih prostorih in mu po zaključku del izroči ključe teh prostorov, nato pa izstavi dobavnico in račun, naročnik pa v prostorih nadaljuje z drugimi deli, je delo naročniku izročeno, naročnik pa ga je s tem prevzel in ga mora plačati. Če se izvajalec upira plačilu pogodbene kazni in pri tem navede, da je ta močno pretirana, je s tem postavil tudi zahtevek na njeno znižanje. Pogodbena kazen je nesorazmerno visoka, če predstavlja 60% vrednosti dela (vrednega približno 1.200.000,00 SIT), opravljenega z dvomesečno zamudo.
VSL sklep I Cp 1115/96
VSL41339
ZPP (1977) člen 338, 338/4, 354, 354/2-13, 375, 375/1, 338, 338/4, 354, 354/2-13, 375, 375/1.
pismena izdelava sodbe - vsebina
Sodba sodišča prve stopnje se ne sme sklicevati na razloge druge sodbe, ker sicer take sodbe ni mogoče preizkusiti.
VSM sodba Cpg 435/96
VSM00392
ZOR člen 74, 74/3, 210, 212, 214, 74, 74/3, 210, 212, 214.
pogodba o naročilu - razvezni pogoj - akceptni nalog - neupravičena pridobitev - zamudne obresti
Če je akceptni nalog dan v zavarovanje plačila, je pogodba o naročilu sklenjena z razveznim pogojem (I. odstavek 74. člena ZOR), in ko dolžnik poravna terjatev, naročilo po III. odstavku 74. člena ZOR preneha veljati. Če upnik kljub temu vnovči akceptni nalog, krši določila mandatne pogodbe. Po 214. členu ZOR se vrača neupravičeno pridobljen denar z zamudnimi obrestmi od dneva pridobitve, če je upnik vedel, da je dolg, v zavarovanje katerega je prejel akceptni nalog, že plačan.
VSL sklep II Cp 201/97
VSL41272
ZD člen 132, 136, 136/1, 220, 221, 221/1, 132, 136, 136/1, 220, 221, 221/1.
pozneje najdeno premoženje - dodatni sklep o dedovanju
Tisti, ki je po prejšnjem (pravnomočnem) sklepu o dedovanju dedič, je upravičen tudi do pozneje najdenega premoženja. To je posledica vezanosti na pravnomočen sklep o dedovanju in načela univerzalnosti sukcesije.
VSM sodba Cpg 147/96
VSM00394
ZOR člen 73/3, 74, 336, 336/1, 749, 73/3, 74, 336, 336/1, 749.
Akceptni nalog ni niti vrednostni papir, še manj pa denar, zato zahtevka za vrnitev akceptnega naloga ni mogoče pobotati z denarnim zahtevkom, tudi če bi bil slednji pravočasen, dokazan in s strani sodišča ugotovljen.